# Piperàcies

Les piperàcies (Piperaceae) són una família de plantes angiospermes de l'ordre de les piperals (Piperales), dins del clade de les magnòlides. Conté més de 2.800 espècies, agrupades en cinc gèneres. Inclou plantes natives de les zones tropicals i subtropicals del món. L'espècie més coneguda i cultivada és el pebre (Piper nigrum).

## Descripció

Són plantes herbàcies, arbusts, lianes (en alguns casos epífites) o arbres i sovint contenenolis essencials. Les fulles són simples, peciolades i es poden trobar disposades de manera alternada, oposada, en espiral o en una roseta basal. Les flors són petites, sense periant i poden ser hermafrodites o d'un sol sexe ja sigui en plantes monoiques o dioiques. A l'androceu] hi ha entre 2 i 6 estams i al gineceu l'ovari és súper, unilocular i amb un sol òvul. Les flors s'agrupen en inflorescències racemoses pedunculades que poden ser axil·lars, terminals o oposades a les fulles. El fruit pot ser una baia o una drupa.

## Taxonomia

Aquesta família va ser publicada per primer cop l'any 1792 pel botànic alemany Paul Dietrich Giseke (1741-1796) a l'obra Praelectiones in Ordines Naturales Plantarum sota el nom de Piperitae.

### Gèneres

Dins d'aquesta família es reconeixen els cinc gèneres següents:
* Manekia Trel.
* Peperomia Ruiz & Pav.
* Piper L.
* Verhuellia Miq.
* Zippelia Blume

## Usos

Hi ha espècies que són utilitzades com a aliment o com a espècia, d'altres tenen principis actius útils en medicina i algunes es fan servir com a plantes ornamentals.

## Referències

* ↑ Byng et alii., 2016, p. 14.
* ↑ Byng et alii., 2016, p. 3.
* 1 2 «Piperaceae Giseke» (en anglès). Plants of the World Online. Royal Botanic Gardens. Kew. [Consulta: 8 març 2025].
* 1 2 «Piperaceae» (en anglès). Encyclopædia Britannica. Encyclopædia Britannica, Inc.. [Consulta: 9 març 2025].
* ↑ Tebbs, 1993, p. 516.
* ↑ «Piperaceae Giseke» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 9 març 2025].
* ↑ Giseke, 1792, p. 123.

## Bibliografia

* Tebbs, M. C.. «Piperaceae». A: K. Kubitzki. The Families and Genera of Vascular Plants (en anglès). vol. II. Springer, 1993, p. 531-543. DOI 10.1007/978-3-662-02899-5. ISBN 978-3-642-08141-5.
* Byng, J. W.; Chase, Mark W.; Christenhusz, M. J. M.; Fay, Michael F.; Judd, W. S.; Mabberley, D. J.; Sennikov, A. N.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG IV». Botanical Journal of the Linnean Society, vol. 181, n. 1, 5-2016. DOI: 10.1111/boj.12385.
* Giseke, Paul Dietrich. Praelectiones in Ordines Naturales Plantarum (en llatí). Hamburg: Benj. Gottl. Hoffmanni, 1792.

## Enllaços externs

* Piperaceae Arxivat 2021-04-19 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 3rd May 2006. http://delta-intkey.com Arxivat 2007-01-03 a Wayback Machine..
* Piperaceae in the Flora of North America
* Piperaceae a Flora de la Xina